De seks suitene er bare bevart i avskrifter. Alle åpner med et virtuost preludium med påskrift som etterfølges av fire typiske klaversuite-satser: allemande, courante, sarabande og gigue. Før sluttsatsen kommer en annen dansesats, for de flestes vedkommende en trio i varianttonearten, unntaket er Suite IV der trioen er i parallelltonearten. Suitenes grunntoneart gir – muligens tilfeldig – begynnelsen på koralmelodien Jesu, meine Freude.